

**Шектеу іс-шараларын тоқтату және "Көкпекті ауданы Тассай ауылдық округінің Үшкөмей ауылында шектеу іс-шараларын белгілеу туралы" Шығыс Қазақстан облысы Көкпекті ауданы Тассай ауылдық округі әкімінің 2020 жылғы 6 тамыздағы № 2 шешімінің күші жойылды деп тану туралы**

Абай облысы Көкпекті ауданы Тассай ауылдық округі әкімінің 2022 жылғы 8 тамыздағы № 6 шешімі. Қазақстан Республикасының Әділет министрлігінде 2022 жылғы 15 тамызда № 29123 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 35-бабына, "Ветеринария туралы" Қазақстан Республикасы Заңының 10-1-бабының 8) тармақшасына, "Құқықтық актілер туралы" Қазақстан Республикасы Заңының 27-бабына сәйкес және Қазақстан Республикасы Ауыл шаруашылығы министрлігі ветеринариялық бақылау және қадағалау комитетінің Көкпекті аудандық аумақтық инспекция басшысының 2020 жылғы 10 желтоқсандағы № 01-22/466 ұсынысы негізінде, ШЕШТІМ:

      1. Ірі қара малдың бруцеллез ауруын жою жөніндегі ветеринарлық іс шаралар кешенінің жүргізілуіне байланысты, Көкпекті ауданы Тассай ауылдық округінің Үшкөмей ауылында белгіленген шектеу іс – шаралары тоқтатылсын.

      2. Шығыс Қазақстан облысы Көкпекті ауданы Тассай ауылдық округі әкімінің "Көкпекті ауданы Тассай ауылдық округінің Үшкөмей ауылында шектеу іс-шараларын белгілеу туралы" 2020 жылғы 6 тамыздағы № 2 (Нормативтік құқықтық актілерді мемлекеттік тіркеу тізілімінде №7436 болып тіркелген) шешімнің күші жойылды деп танылсын.

      3. Осы шешімнің орындалуын бақылауды өзіме қалдырамын.

      4. Осы шешім оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Тассай ауылдық округінің әкімі* | *Е. Мазыбаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК